stanford-oval/wikipedia huggingface dataset:
עונת 2020/2021 בליגת האלופות לנשים

| --- | --- |

אצטדיון גמלה אולבי בגטבורג אירח את הגמר
 מארחת:  שוודיה אצטדיון גמלה אולבי, גטבורג (משחק הגמר)
 תקופת התחרות:  8 בדצמבר 2020 – 16 במאי 2021 (160 ימים)
 מספר משתתפות:  32  (מתוך 62 משתתפות שנרשמו)
 הזוכה:  ספרד ברצלונה
 מספר משחקים:  89
 מספר שערים:  318 (3.57 בממוצע למשחק)
 מספר צופים:  2,576 (29 בממוצע למשחק)
 מלכת השערים:  ספרד ג'ניפר הרמוסו   אנגליה פראן קירבי   (10 שערים)
 השחקנית מצטיינת:  שוער:   ספרד סנדרה פאניוס (ברצלונה)   מגן:   ספרד איירין פארדס (פריז סן-ז'רמן)   קשר:   ספרד אלכסיה פוטיאס (ברצלונה)   חלוץ:   ספרד ג'ניפר הרמוסו (ברצלונה)
 → 2019/20202021/2022 ←
עונת 2021/2022 בליגת האלופות לנשים של אופ"א היא העונה ה-21 של אליפות אירופה למועדוני נשים הנערכת על ידי אופ"א, והעונה ה-13 מאז מיתוגה מחדש כליגת האלופות לנשים.
הגמר נערך באצדיון גמלה אולבי, גטבורג, שוודיה. הזוכה העפילה אוטומטית לעונה הבאה, שתהיה הראשונה לכלול שלב בתים.
ליון הייתה האלופה המכהנת, לאחר שזכתה ברציפות בכל חמש העונות הקודמות (2016–2020), אך הודחה על ידי פריז סן-ז'רמן בשלב רבע הגמר. ברצלונה ניצחה את צ'לסי בגמר, וזכתה בתואר הראשון בתולדותיה, ובכך הפך המועדון לראשון שזוכה בליגת האלופות לנשים ולגברים כאחד.
בשל מגפת הקורונה התירה כל מדינה מספר שונה של צופים.
שלב הנוקאאוט > שלב ה-32

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| אוסטריה סנקט פלטן | 3–0 | שווייץ פ.צ. ציריך | 2–0 | 1–0 |
| איטליה יובנטוס | 2–6 | צרפת ליון | 2–3 | 0–3 |
| סלובניה ŽNK Pomurje | 2–6 | דנמרק פורטונה יירינג | 0–3 | 2–3 |
| הולנד פ.ס.וו. איינדהובן | 2–8 | ספרד ברצלונה | 1–4 | 1–4 |
| גאורגיה לנצ'חותי | 0–17 | שוודיה רוזנגרד | 0–7 | 0–10 |
| סרביה ספרטק סובוטיצה | 0–7 | גרמניה וולפסבורג | 0–5 | 0–2 |
| אוקראינה ז'יטלובוד-1 חרקוב | 2–2 (ש) | קזחסטן BIIK קזיגורט | 2–1 | 0–1 |
| בלארוס מינסק | 1–2 | נורווגיה ל.ס.ק. קווינר | 0–2 | 1–0 |
| שוודיה קופרברג/גטבורג | 1–5 | אנגליה מנצ'סטר סיטי | 1–2 | 0–3 |
| איטליה פיורנטינה | 3–2 | צ'כיה סלביה פראג | 2–2 | 1–0 |
| נורווגיה וולרנגה | 1–1 (4–5 פ) | דנמרק ברונדבי | — | 1–1 (ה) |
| פולין גורניק לצ'נה | 1–8 | צרפת פריז סן-ז'רמן | 0–2 | 1–6 |
| צ'כיה ספרטה פראג | 3–1 | סקוטלנד גלאזגו סיטי | 2–1 | 1–0 |
| פורטוגל בנפיקה ליסבון | 0–8 | אנגליה צ'לסי | 0–5 | 0–3 |
| הולנד אייאקס | 1–6 | גרמניה באיירן מינכן | 1–3 | 0–3 |
| שווייץ Servette Chênois | 2–9 | ספרד אתלטיקו מדריד | 2–4 | 0–5 |
שלב הנוקאאוט > שמינית הגמר

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| גרמניה וולפסבורג | 4–0 | נורווגיה ל.ס.ק. קווינר | 2–0 | 2–0 |
| ספרד ברצלונה | 9–0 | דנמרק פורטונה יירינג | 4–0 | 5–0 |
| שוודיה רוזנגרד | 4–2 | אוסטריה סנקט פלטן | 2–2 | 2–0 |
| קזחסטן BIIK קזיגורט | 1–9 | גרמניה באיירן מינכן | 1–6 | 0–3 |
| אנגליה מנצ'סטר סיטי | 8–0 | איטליה פיורנטינה | 3–0 | 5–0 |
| צרפת פריז סן-ז'רמן | 5–3 | צ'כיה ספרטה פראג | 5–0 | 0–3 (ט) |
| צרפת ליון | 5–1 | דנמרק ברונדבי | 2–0 | 3–1 |
| אנגליה צ'לסי | 3–1 | ספרד אתלטיקו מדריד | 2–0 | 1–1 |
שלב הנוקאאוט > רבע הגמר

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| גרמניה באיירן מינכן | 4–0 | שוודיה רוזנגרד | 3–0 | 1–0 |
| צרפת פריז סן-ז'רמן | 2–2 (ש) | צרפת ליון | 0–1 | 2–1 |
| ספרד ברצלונה | 4–2 | אנגליה מנצ'סטר סיטי | 3–0 | 1–2 |
| אנגליה צ'לסי | 5–1 | גרמניה וולפסבורג | 2–1 | 3–0 |
שלב הנוקאאוט > חצי הגמר

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| צרפת פריז סן-ז'רמן | 2–3 | ספרד ברצלונה | 1–1 | 1–2 |
| גרמניה באיירן מינכן | 3–5 | אנגליה צ'לסי | 2–1 | 1–4 |
שלב הנוקאאוט > הגמר

| 0 | 1 | 2 | 3 | 4 |
| --- | --- | --- | --- | --- |
| 16 במאי 2021   22:00 | אנגליה צ'לסי | 0–4 | ספרד ברצלונה | אצטדיון גמלה אולבי, גטבורג צופים: 0 שיפוט: רים חוסיין (גרמניה) |
| 16 במאי 2021   22:00 |  | (סיקור) | לאופולץ  1' (ע)   פוטיאס  14' (פ)   בונמטי  21'   הנסן  36' | אצטדיון גמלה אולבי, גטבורג צופים: 0 שיפוט: רים חוסיין (גרמניה) |
סטטיסטיקה > מלכות השערים

| דירוג | שחקנית | קבוצה | שערים> מוקדמות | שערים> נוקאאוט | שערים> סך הכל |
| --- | --- | --- | --- | --- | --- |
| 1 | ספרד ג'ניפר הרמוסו | ספרד ברצלונה | — | 6 | 6 |
| 1 | אנגליה פראן קירבי | אנגליה צ'לסי | — | 6 | 6 |
| 3 | הולנד ליקה מרטנס | ספרד ברצלונה | — | 5 | 5 |
| 3 | ארצות הברית סם מיואיס | אנגליה מנצ'סטר סיטי | — | 5 | 5 |
סטטיסטיקה > נבחרת העונה

| עמדה | שחקנית | קבוצה |
| --- | --- | --- |
| שוער | גרמניה אן-קטרין ברגר | אנגליה צ'לסי |
| שוער | צ'ילה כריסטיאן אנדלר | צרפת פריז סן-ז'רמן |
| שוער | ספרד סנדרה פאניוס | ספרד ברצלונה |
| מגן | שוודיה מגדלנה אריקסון | אנגליה צ'לסי |
| מגן | גרמניה מרינה הגרינג | גרמניה באיירן מינכן |
| מגן | גרמניה קת׳רין הנדריך | גרמניה וולפסבורג |
| מגן | קנדה אשלי לורנס | צרפת פריז סן-ז'רמן |
| מגן | ספרד מריה לאון | ספרד ברצלונה |
| מגן | ספרד איירין פארדס | צרפת פריז סן-ז'רמן |
| קשר | ספרד אייטנה בונמטי | ספרד ברצלונה |
| קשר | צרפת גרייס גיירו | צרפת פריז סן-ז'רמן |
| קשר | ספרד פטריסיה גיחארו | ספרד ברצלונה |
| קשר | ויילס סופי אינגל | אנגליה צ'לסי |
| קשר | גרמניה סידני לוהמן | גרמניה באיירן מינכן |
| קשר | גרמניה לינה מאגול | גרמניה באיירן מינכן |
| קשר | ארצות הברית סם מיואיס | אנגליה מנצ'סטר סיטי |
| קשר | ספרד אלכסיה פוטיאס | ספרד ברצלונה |
| חלוץ | נורווגיה קרוליין גראהם הנסן | ספרד ברצלונה |
| חלוץ | דנמרק פרניל הארדר | אנגליה צ'לסי |
| חלוץ | ספרד ג'ניפר הרמוסו | ספרד ברצלונה |
| חלוץ | אוסטרליה סאם קר | אנגליה צ'לסי |
| חלוץ | אנגליה פראן קירבי | אנגליה צ'לסי |
| חלוץ | הולנד ליקה מרטנס | ספרד ברצלונה |
ראו גם

עונת 2020/2021 בליגת האלופות
עונת 2020/2021 בליגה האירופית
פארק גב ים נגב

| --- | --- |

צילום אוויר של הפארק, נובמבר 2014
 מידע
 עיר:  באר שבע
 קואורדינטות:  31°15′49″N 34°48′40″E﻿ / ﻿31.26373189°N 34.81106043°E﻿ / 31.26373189; 34.81106043
 שכונות נוספות בבאר שבע
  מפת מיקום  מפה דינמית   (למפת באר שבע מוגדלת) פארק גב ים נגב(למפת באר שבע רגילה) פארק גב ים נגב(למפת צפון הנגב רגילה) פארק גב ים נגב(למפת צפון הנגב מוגדלת) פארק גב ים נגב  he פארק גב ים נגבhe פארק גב ים נגבמפת  __ באר שבע (in English: Beersheba) [‌צפון הנגב‌]מצפון, ממזרח ומערב: __ מועצה אזורית בני שמעון (in English: Bnei Shimon Regional Council) ממזרח: __ עומר (יישוב) (in English: Omer, Israel), __ תל שבע (in English: Tel Sheva) מדרום: __ שגב שלום (in English: Shaqib al-Salam), __ מועצה אזורית מרחבים (in English: Merhavim Regional Council) tabBackground:;tabBorder:#aaa;defaultTab:0;
 
פארק גב ים נגב הוא מתחם משרדים המיועד לענף ההיי-טק בבאר שבע, סמוך לאוניברסיטת בן-גוריון בנגב ולקריית התקשוב של צה"ל.
היסטוריה

בהקמת הפארק היו שותפות חברת גב ים - 56%; אוניברסיטת בן-גוריון בנגב - 11%; עיריית באר שבע - 11%; חברת ההשקעות "KUD international" ומשקיעי חוץ - 22%.
הבניין הראשון בפארק, בשטח 17,500 מ"ר, אוכלס לראשונה ב-30 ביוני 2013, על ידי חברת EMC, אוניברסיטת בן-גוריון, דויטשה טלקום, נס טכנולוגיות, חברת JVP ו-INCUBIT - חממה טכנולוגית של חברת אלביט מערכות.
הבניין השני אוכלס בסוף שנת 2014 וחברת רד תקשורת מחשבים, הקימה בו מרכז פיתוח בהשקעה של 110 מיליון שקל. חברת WeWork  שכרה בו שטח בסוף 2015, והשכירה את חלקו לחברת טבולה.
בשנת 2018 נחנך ואוכלס הבניין השלישי בפארק על ידי החברות: WIX, יבמ ישראל ורפאל - מערכות לחימה מתקדמות. בספטמבר 2020 פתחה חברת ראדא תעשיות אלקטרוניות מרכז פיתוח בפארק, ובמאי 2021 פתחה גם חברת סייברארק מרכז פיתוח בפארק.
המבנה הרביעי בפארק מאכלס את בית הספר למקצועות המחשב, שעבר אליו ב-2022.
מבנה הפארק

הפארק משתרע על כ-93 דונם ומתוכננים בו 15 בניינים, בשטח כולל של 190,000 מטרים רבועים.
בפארק יש ארבעה בניינים אשר עומדים בתקן של Leed Silver של בנייה ירוקה, המשתמשים במערכות חכמות לניהול אנרגיה ובנוסף יש מערכות חכמות למחזור מים אפורים.
סמוך לפארק נמצאת תחנת הרכבת באר שבע צפון. בינואר 2016 נחנך גשר להולכי רגל, "גשר הסליל הכפול", המחבר בין הפארק לתחנה.
ראו גם

חברת גב-ים
הערות שוליים

↑  אלעזר לוין, גב-ים ושותפים יבנו פארק היי-טק, באתר News1 מחלקה ראשונה, 20 באוגוסט 2013
↑   אריק מירובסקי, נחנך פארק ההיי-טק של גב ים בבאר שבע, באתר TheMarker‏, 20 באוגוסט 2013
↑  שלומית צור, ‏מנכ"ל גב ים: "פארק מת"מ בבאר שבע יהיה יותר מוצלח מפארק מת"מ בחיפה", באתר גלובס, 20 באוגוסט 2013
↑   ענבל אורפז, רד הקימה מרכז פיתוח בבאר שבע בהשקעה של 110 מיליון שקל, באתר TheMarker‏, 25 במאי 2014
↑   ענבל אורפז, WeWork פותחת את המתחם בשרונה, מתרחבת לבאר שבע ונערכת להיכנס לירושלים, באתר TheMarker‏, 30 בספטמבר 2015
↑   רותי לוי, לא רק סייבר: טאבולה פותחת מרכז פיתוח בבאר שבע, באתר TheMarker‏, 6 בדצמבר 2016
↑  עודד בר-מאיר, עוד 1000 מקומות עבודה: נחנך בניין שלישי בפארק ההייטק בבאר שבע, באתר mynet‏ באר שבע, 5 בפברואר 2018
↑  ראדא מקימה מרכז פיתוח בפארק ההייטק גב ים נגב, באתר "IsraelDefense‏", 20 בספטמבר 2020
↑  כפיר אדר, סייברארק השיקה מרכז פיתוח חדש בבאר שבע לפני שתגייס 200 עובדים נוספים, באתר אייס, 31 במאי 2021
↑   נפתח ביה"ס למקצועות התוכנה וההגנה בסייבר בנגב, באתר צה"ל, 23 באוגוסט 2022
↑  מיכאל יעקובסון, עושה עיניים: הגשר לפארק הטכנולוגי בבאר שבע, באתר Xnet‏, 27 בנובמבר 2011
|  אזורי תעשייה בישראל |
| --- | --- | --- |
| אזורי תעשייה | מעלות (מעלות-תרשיחא) • מגדל תפן (חבל תפן) • צ.ח.ר (ראש פינה) • צ'ק פוסט (חיפה) • אלון תבור (עמק יזרעאל) • קריית ספיר (נתניה) • הרצליה פיתוח (הרצליה) • כפר סבא • נווה נאמן ׁ(הוד השרון) • פארק שרונים (הוד השרון) • עבר הירקון (תל אביב-יפו) • BBC בני ברק • סגולה (פתח תקווה) • קריית אריה (פתח תקווה) • קריית מטלון (פתח תקווה) • חולון • מתחם האלף (ראשון לציון) • מרכז עינב (מודיעין-מכבים-רעות) • עטרות (ירושלים) • הר חוצבים (ירושלים) • תלפיות (ירושלים) • הר טוב • (מטה יהודה) • עד הלום (אשדוד) • שער הנגב וספירים (מועצה אזורית שער הנגב) • תימורים (קריית מלאכי) • עידן הנגב (רהט) • אופקים • באר שבע • עמק שרה (באר שבע) • קריית יהודית (באר שבע) • אבשלום (חבל שלום) • נאות חובב • דימונה • מישור רותם (מישור ימין) • מצפה רמון |  |
| פארקי תעשייה | רמת דלתון (דלתון) • בר לב (אחיהוד) • משגב • קדמת גליל (טבריה) • ציפורת (נוף הגליל) • שגיא 2000 (מגדל העמק) • מת"ם (חיפה) • צבאים (בית שאן) • יקנעם • מבוא כרמל (רמות מנשה) • קיסריה • עמק חפר • יורופארק (יקום) • לב הארץ (כפר קאסם) • אפק (ראש העין) • עתידים (תל אביב-יפו) • אזורים (פתח תקווה) • חמן (חבל מודיעין) • (נתב"ג) • שורק (ראשון לציון) • פלמחים • קריית ויצמן (נס ציונה) • מודיעין • מלחה (ירושלים) • כנות (גדרה) • ראם (בני עי"ש) • קריית גת • נעם (נתיבות) • גב ים נגב (באר שבע) • עומר  • שחורת (אילת) |  |
| אזורי תעשייה ביהודה ושומרון | שח"ק (גוש שקד) • ניצני שלום (שומרון) • בראון (קדומים) • ברקן • אריאל מערב (אריאל) • שער בנימין (מטה בנימין) • מישור אדומים (מעלה אדומים) |  |
| אזורי ופארקי תעשייה עתידיים | רמת בקע • צומת שוקת • מעבר תרקומיא • עירון • גבעת ברנר • רג"מ • בוסתני חפץ • שער הירדן • שער שומרון |  |
| אזורי תעשייה לשעבר | קריית המלאכה (תל אביב-יפו) • ארז (מעבר ארז) • קרני (מעבר קרני) • נווה דקלים • קטיף • ימית • אופירה |  |
| מרחב עורפי | חוף שמן • איירפורט סיטי |  |
פוארטו איורה

פוארטו איורה (בספרדית: Puerto Ayora) היא עיירה באי סנטה קרוס שבאיי גלאפגוס שבאקוודור. העיירה ממוקמת על חופו הדרומי של האי בקנטון סנטה קרוס. העיירה נקראת על שמו של נשיא אקוודור איסידרו איורה (Isidro Ayora). לעיתים נקראת העיירה בטעות סנטה קרוס.
פוארטו איורה היא העיירה המאוכלסת ביותר באיי גלאפגוס ואוכלוסייתה מונה 11,974 נכון לשנת 2010. התשתיות בה הן המפותחות ביותר בקבוצת האיים. בעיר פועלים שניים מסניפי הבנקים בגלאפגוס, בתי ספר, בתי מלון, מסעדות, חנויות הלבשה, חנויות לכלי עבודה, חנויות מכולת, חנויות לצורכי ימאות, חנויות לתיירים ומועדוני לילה. ב-2006 נפתח בעיר בית חולים שבו פועל בין השאר תא הלחץ היחידי באיים.
השדרה הראשית בעיירה נקראת על שם צ'ארלס דרווין. ראשיתה של השדרה על הרציף הראשי של העיירה וסופה בתחנת המחקר על שם דרווין. כמקום משכנם של מכון המחקר על שם דרווין ושל מרכז הפארק הלאומי גלאפגוס, פורטו איורה היא מקום מרכזי במאמצי השימור של גלאפגוס. התיירים מבקרים בתחנת המחקר כדי ללמוד על ההיסטוריה של האיים ועל תוכניות השימור. האי צפון סימור, שהוא אי בלתי מיושב עם מגוון רחב של בעלי חיים, נמצא במרחק שעת הפלגה מהעיירה. מפרץ טורטוגה (Tortuga) נמצא במרחק הליכה קצרה ממרכז העיירה ובו ניתן לצפות באיוגאנות ימיות, בציפורים, בסרטן סלעים אדום, במנגרובים, בכרישון לבן-קצוות (Triaenodon obesus) ובצבי הגלאפגוס הענקיים.
פוארטו איורה נמצאת במקום מוגן, לאורך חופי מפרץ אקדמיה (Bahía de la Academia), שבו הרוח הקלילה גורמת למזג האוויר להיות נעים. הטמפרטורות נעות בין 18-29 מעלות צלזיוס. העונה החמה היא בדרך כלל בין דצמבר למאי. תעלת איטבקה (Canal de Itabaca) מפרידה בין האי דרום סימור לבין האי סנטה קרוס. את התעלה חוצות סירות שמסיעות תיירים בין שני האיים.
מפרץ האקדמיה הוא נמל פעיל מאוד, השוקק בדרך כלל בסירות השטות לאיים, ביאכטות ובסירות דייגים מקומיות. המפרץ הוא מקום טוב לצפות בשקנאים חומים, בטאים, איוגאנות ימיות, אנפתיים, שחפים אמריקאים, פרגטות, אריות ים גלאפגוס וכמויות גדולות של סולות כחולות-רגל הצדות דגים בתנועת צלילה מרשימה.
מי השתייה מצויים בצמצום באי ובעיר. המקומיים מורגלים לאגור את מי הגשמים. מפעל התפלה פועל באי וקיימת מערכת של הפרדת מים באיכויות שונות לצרכים שונים.
מראה בנמל
מראה פוארטו איורה בשקיעה
תחנת המחקר על שם צ'ארלס דרווין
(Zalophus wollebaeki)
צינור לבה
עזרה ישראלית מוטסת

| --- | --- |

 מדינה:  ישראל 
 מטה הארגון:  חוקוק 
 תקופת הפעילות:  2005–הווה (כ־19 שנים) 
 ifaid.com
 
עזרה ישראלית מוטסת (באנגלית: Israeli Flying Aid ובראשי התיבות: IFA) הוא ארגון סיוע אזרחי ישראלי, המציע סיוע הומניטרי לקהילות בעולם שנפגעו כתוצאה מאסונות טבע ומלחמות. הארגון פועל בין היתר במדינות שאינן מקיימות יחסים דיפלומטיים בישראל.
הארגון שהוקם בשנת 2005 סימן לעצמו למטרה להציל קורבנות המתקשים לקבל סיוע בינלאומי בשל פרק 7 במגילת האומות המאוחדות על פיו ניתן לסייע לאוכלוסייה במדינה ריבונית רק באישור המשטר המקומי, ונאסר עליו להעניק סיוע לצדדים שלישיים כלשהם (למעט במקרים בהם המשטר גונה על ידי האו"ם). בארגון מותחים ביקורת על כך שמניעת סיוע מאוכלוסיות מסוימות, איננה נחשבת לפשע, וטוענים כי לא אחת המשטרים הרשמיים מונעים סיוע או מפלים בסיוע קבוצות מיעוט או קבוצות המזוהות עם האופוזיציה הפוליטית במדינה. לפיכך, ארגון ה-IFA פועל לעיתים במובהק בניגוד לתקנות אלו, ולעיתים אף בניגוד לחוק הבינלאומי במטרה לסייע באופן ישיר גם לקבוצות הנפגעות על ידי השלטונות בארצן.
מוטו הארגון הוא "כשם שאף אחד לא מבקש רשות להרוג, אנחנו לא מבקשים רשות להציל חיים". הוא פועל ואף שולח פעילים גם למדינות להן אין קשרים דיפלומטיים בישראל במטרה לסייע להן, ועל כן חלק מפעולותיו נעשות תחת סיפורי כיסוי, ולעיתים אף אינן מתפרסמות.
את הארגון הקימה הפעילה החברתית גל לוסקי מקיבוץ חוקוק, המשמשת בו כמנכ"לית. בעקבות פעילותה זו, בדגש על פעילות הסיוע לנפגעי מלחמת האזרחים בסוריה, הדליקה לוסקי משואה בטקס הדלקת המשואות ביום העצמאות בשנת 2015.
במועצת המנהלים שלו מכהנים ישראל (איזי) קפלן, לינוי וולברג, הפעיל החברתי שיבי פרומן, אורלי בויקו, שרה וינו אלעד וירון זינגר. צוות מתנדבי הארגון מונה כ-1,200 איש ובהם רופאים וצוותי רפואה, פסיכולוגים ואנשי חילוץ והצלה, לוחמי יחידות מובחרות בצה"ל ובהם כ-80 מוסלמים.
הערות שוליים

1 2 3  אוריאל לוי, ‏מסרי לנקה עד סוריה: גל לוסקי עוברת כל גבול, באתר דבר העובדים בארץ ישראל, 18 במרץ 2021
↑  שי גל, ‏מבצע ההצלה של ילדי אינדונזיה, באתר ‏מאקו‏, 30 באוקטובר 2009
↑  דוד טברסקי, ‏מבצע 'חום אנושי' יכלול גיוס נרחב של ציוד לחורף למען כ-15.5 מיליון פליטים, באתר דבר העובדים בארץ ישראל, 17 בינואר 2018
↑  לראשונה בהיסטוריה: מטוס של צבא צ'אד נחת בישראל, באתר ‏מאקו‏, 17 בספטמבר 2020
↑  אטילה שומפלבי, לא נותרו אדישים: ישראלים בקמפיין גיוס המונים לנפגעי האסון בלבנון, באתר ynet, 6 באוגוסט 2020
פוארטו בקריסו מורנו

פּוּאֵרְטוֹ בָּקֵרִיסוֹ מוֹרֵנוֹ (בספרדית: Puerto Baquerizo Moreno) היא עיר הבירה של מחוז גלאפגוס באקוודור, הכולל את קבוצת איי גלאפגוס. העיר שוכנת בקצהו הדרומי של האי סן קריסטובל ששטחו 558 קילומטרים רבועים וגובהו המרבי 730 מטרים. בעיר כ-5,600 תושבים, רובם דייגים, והיא השנייה בגודלה באיי גלאפגוס.
העיסוקים העיקריים בעיר הם דיג, תיירות וחקלאות. העיר נקראת על שם אלפרדו בקריסו מורנו, שהיה נשיא אקוודור שלוש פעמים.
פולקסווגן קראפטר

| --- | --- |

 מאפיינים כלליים
 יצרן:  פולקסווגן רכבים מסחריים 
 מודל קודם:  Volkswagen LT 
 רוחב:  1,993 מ"מ 
 מפרט טכני
 מנוע:  מנוע דיזל 
 
פולקסווגן קראפטר (בגרמנית: Volkswagen Crafter) היא מכונית מסחרית מתוצרת פולקסווגן אשר מיוצרת משנת 2006 ועד היום. החל משנת 2017 מיוצר דגם חשמלי.
היסטוריה

פיתוח הגדם בוצע על ידי מרצדס-בנץ במקביל לפיתוח מכונית זהה לעבור החברה. הדור הראשון יוצר במפעלי מרצדס-בנץ אך עם מנוע של פולקסווגן. המכונית צוידה עם מנועים של 2.0 או 2.5 ליטר בעלי יכולת 88–161 כוח סוס. קראפטר מצוידת בכריות אוויר קדמיות בדגם בסיסי ובכריות אוויר צדדיות כאופציה, מערכת בקרת משיכה ו-ABS. המכונית יכולה להעביר מטען במשקל עד 3–5 טונות.
בשנת 2006 מכונית זכתה בתואר "מכונית השנה" באנגליה ואוסטרליה.
בשנת 2016 בסין החלו לייצר העתק של הקראפטר בשם "Huanghai Raytour".
בשנת 2017 החל ייצור הדור השני. תכנון בוצע על ידי מהנדסי פולקסווגן. ייצור עבר לפולין בו הוקם מפעל חדש עם יכולת ייצור של 85 אלף מכוניות בשנה.
בשנת 2017 החל ייצור דגם חשמלי עם יכולת נסיעה של 280 ק"מ ומטען של כ-2 טונות.
פואקילופלירודון

| פואקילופלירודון |
| --- | --- |
איור של פרטי פואקילופלירודון  בהשוואה לאדם
תקופה
יורה תיכון 167.7–166.1 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: מגלוזאוריים
סוג:: פואקילופלירודון
שם מדעי
 Poekilopleuron

פואקילופלירודון (שם מדעי: Poekilopleuron; מילולית: "צלעות מגוונות") הוא סוג דינוזאור טורף ממשפחת המגלוזאוריים שחי במשך היורה התיכון שלפני 168 עד 166 מיליון שנה בקירוב. הממצאים שלו התגלו בצרפת ותוארו ב-1836 בידי ז'אק אמן אדוס דסלונגשאמפ (אנ'). עם זאת הממצאים שהתגלו הושמדו במהלך מלחמת העולם השנייה. הממצאים הבודדים ששרדו מצויים כיום במוזיאון הלאומי להיסטוריה של הטבע בצרפת וכן במוזיאון פיבודי לידיעת הטבע שבאוניברסיטת ייל בקונטיקט. בעבר קיטלגו ממצאים רבים לסוג זה, אך הם התבטלו או הועברו לסוגים אחרים כמו המגלוזאורוס הקרוב.
דינוזאור זה היה תרופוד פרימיטיבי יחסית ובעל זרועות ארוכות בהרבה ביחס למרבית התרופודים המאוחרים יותר, עם עצם זרוע באורך 60 סנטימטרים ובעלת אצבעות רחבות ומתפקדות. המבנה שלו עשה את הזרועות חזקות אך גם כפוף יותר ופחות יציב מאשר לדינוזאורים דומים. הדינוזאור כנראה פיתח את המאפיינים הייחודיים, מאחר שסוגים כמו הטורווזאורוס האמריקאי לא היו בעלי זרועות כאלה. בנוסף הוא היה בעל כלוב צלעות רחב מאוד לאורך הבטן והחזה. אורך גופו של הפואקילופלירודון הגיע ל-10 מטרים כך שהיה טורף עיקרי בתחומי מחייתו.
המאפיינים של הדינוזאור הובילו מספר חוקרים לחשוב שהוא לא היה מגלוזאור ובמקום זה היה בעל אבות קדומים יותר, עם קירבה ללורינינוזאורוס. כיום הוא נחשב לסוג של מגלוזאור שפיתח התאמות כדי לתפוס יצורי ים כמו דגים או זוחלים קטנים ואולי גם לאכול נבלות.
עזרה עצמית

עזרה עצמית (באנגלית: Self-help) היא הניסיון להתמודד עם בעיות החיים באופן עצמאי, ולא בעזרת טיפול מקצועי. עזרה עצמית יכולה להתבטא בהתמודדות אישית של האדם (למשל בקריאת ספרי עזרה עצמית), או בהצטרפות לקבוצות תמיכה עם אחרים החולקים את אותם הקשיים.
קבוצות לעזרה עצמית

קבוצות לעזרה עצמית הן יחידות חברתיות וולונטריות בעלות מבנה קבוצתי המוקמות בידי עמיתים לשם עזרה הדדית, כדי לספק צורך דוחק, בעיית חיים מציקה, או כדי לגרום שינוי חברתי או אישי. יוזמי ו/או משתתפי הקבוצה סבורים לעיתים, כי צורכיהם אינם יכולים להתממש באמצעות השירותים החברתיים הקיימים.
הקבוצה מאפשרת למשתתף בה לחוות שני תהליכים בו-זמנית: לסייע לזולת ולסייע לעצמו. שני התהליכים תומכים זה בזה. המשתתף מגדיר לעצמו את הבעיה, את מקורותיה ואת הדרך להתמודד איתה, ומקבל סיוע מאחרים בתהליך ההתמודדות. הניסיון והידע שהוא עצמו צובר מאפשרים להעצים את עצמו תוך סיוע לזולת. קבוצות לעזרה עצמית אינן כלי להתערבות טיפולית בלבד. אפשר לראות שהשימוש בהם הוא תופעה חברתית בעלת אפיונים מיוחדים. מבחינה חברתית קבוצות לעזרה עצמית הן סוג של התארגנות חברתית של אנשים הפועלים לדאוג לעצמם ולספק את צורכיהם במו ידיהם.
לפי ה-APA, קבוצות עזרה עצמית עונות על צרכים של השתייכות, עזרה רגשית, שינוי בחשיבה, ועזרה אינסטרומנטלית. המעורבים בקבוצה עשויים להיות אנשי מקצוע, אולם תופעה זו אינה אחידה ומשתנה מקבוצה לקבוצה. לפי צ'סלר ואח' (1990), יש חשש בקרב אנשי מקצוע שפעילותן של קבוצות לעזרה עצמית, המבוססות על הנחיה עצמית ולא על ידע מקצועי טיפולי, תגרום נזק לפונים אליהם.
בסקירת מחקרים אמפיריים של האגודה האמריקנית לפסיכולוגיה, נמצא כי התועלת של קבוצות לעזרה עצמית איננה זהה לכל אחד ובכל מצב, וכי ישנם אנשים שמפיקים תועלת רבה מכך ויש שאינם מפיקים תועלת כלל.
ראו גם

תוכנית 12 הצעדים
קבוצת תמיכה
הערות שוליים

1 2  self-help, APA dictionary of psychology
1 2  Alfred H. Katz, Eugene I. Bender, Self-Help Groups in Western Society: History and Prospects, The Journal of Applied Behavioral Science 12, 1976-07, עמ' 265–282 doi: 10.1177/002188637601200302
↑  Riessman, F., & Carroll, D. (1995). Redefining self-help: Policy and practice.  Jossey-Bass.
1 2  APA, Self-help groups, APA Dictionary of Psychology (באנגלית)
↑  Chesler, M. A. (1990). The "dangers" of self-help groups: Understanding and challenging professionals' views. In T. J. Powell (Ed.), Working with self-help (pp. 301–324). National Association of Social Work.
↑  American Psychological Association (APA). (2017). Resolution on self-help support groups. Adopted by the APA Council of Representatives, August 2017.
| טראומה נפשית |
| --- | --- | --- |
| מצבי טראומה | סכנת חיים • אלימות • התעללות • אונס • אלימות מינית • מלחמה • טרור  • קרב • תאונת דרכים • טראומה גופנית • שכול • שוד  • אסון טבע • שרפה • הגירה |  |
| מאפייני טראומה | מצוקה נפשית • חרדה • פחד • דאגה • בכי • חוסר אונים • אימה • תבהלה • עוררות • טריגר •  הימנעות • התמודדות ממוקדת הימנעות • רומינציה • מחשבות פולשניות • מחשבות אילו • אשמת שורדים • האשמה עצמית (אנ') • האשמה (אנ') • אשמה (רגש) |  |
| תגובת דחק | דחק • תגובת הילחם או ברח • מערכת העצבים הסימפתטית • ציר ה-HPA • עומס אלוסטטי |  |
| הפרעות | הפרעות הקשורות לטראומה וגורמי דחק • נפגע חרדה • הפרעת דחק חריפה • הפרעת דחק פוסט-טראומטית • הפרעה פוסט-טראומטית מורכבת • טראומה משנית • הפרעת הסתגלות • הפרעת חרדה • התקף חרדה • ביעותי לילה • נדודי שינה • דיסוציאציה • פלשבק • הפרעת דה-פרסונליזציה • הפרעת דה-ריאליזציה |  |
| גורמי חוסן | חוסן נפשי • רשת חברתית • דתיות • מודל רגישות-דחק • מודלים של תורשה, סביבה והתפתחות • סטטוס חברתי • שונות קצב לב |  |
| התמודדות | התמודדות • צמיחה פוסט-טראומטית • תמיכה חברתית • עזרה עצמית • פעילות גופנית • טכניקות הרפיה • מדיטציה טרנסצנדנטלית • אימוני נשימה • הסחת דעת • אסקפיזם |  |
| תרופות | תרופות נוגדות דיכאון • סרטרלין • פרוקסטין • ונלפקסין • פלואוקסטין • קנאביס |  |
| טיפול נפשי | טיפול בהפרעת דחק פוסט-טראומטית • עזרה ראשונה פסיכולוגית • מודל מעש"ה • קבוצת תמיכה • טיפול קוגניטיבי-התנהגותי • טיפול קוגניטיבי-התנהגותי ממוקד בטראומה (אנ') • טיפול בעיבוד קוגניטיבי • EMDR • תרפיית חשיפה ממושכת |  |
| עמותות | ער"ן • נט"ל |  |
| --- | --- |
בקרת זהויות :  NLI: 987007529467605171  GND: 4054413-8  LCCN: sh85119759
פוארטו באריוס

פוארטו באריוס (בספרדית: Puerto Barrios) היא עיר במזרח גואטמלה, השוכנת לחוף מפרץ אמאטיקה שבמפרץ הונדורס. זוהי אחת משתי ערי הנמל הגואטמליות בחוף הים הקריבי, לצד סנטו תומאס דה קסטייה. העיר משמשת כבירתו של מחוז איסבאל, ובשנת 2003 התגוררו בה כ-41 אלף תושבים.
העיר נוסדה ב-19 ביולי 1895, ונקראה על שמו של הנשיא לשעבר חוסטו רופינו באריוס, ש-12 שנים קודם לכן הורה על הקמתה. מראשיתה נועדה העיר לשמש כעיר הנמל המרכזית בחוף הקריבי של גואטמלה. הנמל הוקם בין 1906 ל-1908, וחברת הפירות המאוחדת הקימה מסילת ברזל שחיברה בינו לבין נמל פוארטו סן חוסה שלחוף האוקיינוס השקט. מסילת ברזל נוספת נועדה לאפשר שינוע של בננות מהמטעים הרבים באזור לנמל.
ב-4 בפברואר 1976 פקדה את גואטמלה רעידת אדמה בעוצמה 7.5 בסולם ריכטר. כתוצאה מהרעש ניזוק הנמל קשות, והוקם נמל חדש, בסנטו תומאס דה קסטייה. בעקבות זאת, פחתה חשיבותה של העיר כעיר נמל. עם זאת, היא עדיין מהווה מרכז חשוב לשיווק תוצרת חקלאית, בין היתר עבור תאגידים בינלאומיים גדולים כדול ופרש דל מונטה פרודיוס.
אוכלוסיית העיר כוללת הן בני מאיה והן תושבים ממוצא אפריקאי-קריבי, בהם בני גאריפונה, שהגיעו לאזור במהלך המאה ה-18.
מלבד מסילת הברזל והנמל, המשמש גם לתנועת נוסעים, פועל בסמוך לעיר שדה תעופה. כביש מהיר מחבר את העיר עם גואטמלה סיטי.
פול ורהאג

פול יוהנס גרארדוס ורהאג (בהולנדית: Paul Johannes Gerardus Verhaegh; נולד ב-1 בספטמבר 1983) הוא כדורגלן עבר הולנדי ששיחק בעמדת המגן הימני.
קריירה > מועדונים

ורהאג שיחק בקבוצת הנוער המקומית של העיירה בה נולד. לאחר מכן עבר בין מחלקות הנוער של פנלו ושל פ.ס.וו. איינדהובן. בעונתו הראשונה ככדורגלן מקצועי, היה שייך לאיינדהובן, והושאל לאפלדורן מליגת המשנה ההולנדית. בעונה אחת במדי אפלדורן הופיע ב-33 משחקים וכבש שער אחד. בשנת 2004 עבר לדן בוס מליגת העל ההולנדית, והופיע ב-32 משחקים בעונתו הראשונה במועדון. באותה עונה ירד המועדון לליגה השנייה. בעונה שלאחר מכן שיחק 24 משחקים בחצי עונה, עד שעזב בחודש ינואר 2006 לויטסה ארנהם מליגת העל ההולנדית. ב-4 וחצי עונות בקבוצה היה לשחקן מפתח בהרכב, והופיע ב-139 משחקים במדי ויטסה.
ב-27 במאי 2010 עזב את ורהאג את ויטסה וחתם באאוגסבורג מהבונדסליגה השנייה. בעונתו הראשונה באאוגסבורג שיחק ברוב משחקי הקבוצה, 33 משחקים, בהם כבש שער אחד. בסיום עונת 2010/2011 עלתה אאוגסבורג לבונדסליגה הראשונה. מאז נשאר ורהאג השחקן העדיף בעמדת המגן הימני, ובסך הכל ב-4 עונות בקבוצה שיחק 113 משחקים וכבש 6 שערים בכל המסגרות. ב-7 באוגוסט 2017 חתם בוולפסבורג. ב-5 ביוני 2019 חזר להולנד לאחר תשע שנים וחתם בטוונטה לעונה אחת.